Document ID: 31990D0459

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1990 που εξουσιοδοτεί τα κράτη μέλη να θεσπίσουν ενδοκοινοτική επίβλεψη των εισαγωγών για την κατανάλωση ορισμένων προϊόντων της βιομηχανίας σιδήρου και χάλυβα, καταγωγής ορισμένων τρίτων χωρών που υπάγονται στη συνθήκη για την ίδρυση της Ευρωπαϊκής Κοινότητας ιΑνθρακα και Χάλυβα και τίθενται σε ελεύθερη κυκλοφορία σε άλλο κράτος μέλος (90/459/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόφη:
τη συνθήκη για την ίδρυση της Ευρωπαϊκής Κοινότητας ιΑνθρακα και Χάλυβα, και ιδίως το άρθρο 71 παράγραφος^3,
τις αιτήσεις που υπέβαλαν τα κράτη μέλη,
Εκτιμώντας:
ότι, σύμφωνα με τις διατάξεις της συνθήκης ΕΚΑΧ, η αρχή της ελεύθερης κυκλοφορίας ισχύει κατ' ανάγκη στα προϊόντα καταγωγής τρίτων χωρών που τίθενται σε ελεύθερη κυκλοφορία σε κράτος μέλος-
ότι, μετά τις ενδοκοινοτικές συναλλαγές οι διατάξεις αυτές εμποδίζουν, την έστω και εντελώς τυπική απαίτηση αδειών εισαγωγής ή κάθε άλλης παρόμοιας διαδικασίας-
ότι, για να αντιμετωπιστεί η κρίση στον τομέα των προϊόντων σιδήρου και χάλυβα, η Επιτροπή έχει θεσπίσει μέτρα που εφαρμόζονται τόσο σε εσωτερικό όσο και σε εξωτερικό επίπεδο- ότι, στο πλαίσιο αυτό, λήφθηκαν μέτρα σχετικά με τις εισαγωγές ορισμένων προϊόντων καταγωγής ορισμένων τρίτων χωρών, προκειμένου να διασφαλίζεται η τήρηση των παραδοσιακών συναλλαγών μεταξύ της Κοινότητας και των χωρών αυτών, καθώς και σε περιφερειακό επίπεδο-
ότι το σύνολο των μέτρων αυτών δεν αρκεί για την εξάλειψη των κινδύνων εκτροπής του εμπορίου των εν λόγω
προϊόντων-
ότι, υπό τις συνθήκες αυτές, επιβάλλεται καταρχήν να διασφαλίζεται η πλήρης γνώση των προβλεπόμενων εισαγωγών
προϊόντων καταγωγής τρίτων χωρών που τίθενται σε ελεύ-
θερη κυκλοφορία σε ορισμένα κράτη μέλη, καθώς και των όρων σύμφωνα με τους οποίους πραγματοποιούται οι εισαγωγές αυτές- ότι, συνεπώς, πρέπει να επιτραπεί στα κράτη μέλη να θεσπίσουν προκαταρκτική επίβλεψη των εν λόγω εισαγωγών, εξαρτώντας αυτές από την έκδοση άδειας εισαγωγής-
ότι εξακολουθεί να υπάρχει ανάγκη διατήρησης, κατά τη διάρκεια μεταβατικής περιόδου, του συστήματος ενημέρωσης, που θεσπίζεται με τον τρόπο αυτό- ότι πρέπει, εντούτοις, να περιοριστεί το πεδίο εφαρμογής της επίβλεψης προκειμένου να ληφθεί υπόψη η μείωση για το 1990 του φάσματος των προϊόντων και των χωρών καταγωγής που καλύπτονται από εξωτερικά μέτρα-
ότι η χορήγηση άδειας εισαγωγής πρέπει να γίνεται αυτόματα, εντός καθορισμένου χρονικού διαστήματος και για όλες της ζητούμενες ποσότητες- ότι το γεγονός ότι χορηγείται αυτόματα, αποκλείει τη χρήση του συστήματος υπό όρους που θα επιδείκνυαν τα περιοριστικά αποτελέσματα πέραν του αναγκαίου για την επίτευξη του επιδιωκομένου στόχου-
ότι αυτά τα μέτρα επίβλεψης πρέπει να υπόκεινται σε αυστηρούς περιορισμούς-
ότι, προκειμένου ο έλεγχος καταγωγής να μην συνιστά εμπόδιο στις ενδοκοινοτικές συναλλαγές, πρέπει να προβλεφθεί ότι, γενικά, τα κράτη μέλη είναι υποχρεωμένα, κατά τη διαξαγωγή των διατυπώσεων που συνδέονται με την εισαγωγή προϊόντων προελεύσεως άλλου κράτους μέλους να περιορίζονται στο να ζητούν από τον εισαγωγέα απλή δήλωση για την καταγωγή του προϊόντος, που είναι κανονικά σε θέση να γνωρίζει ο εισαγωγέας-
ότι είναι σκόπιμο να κοινοποιούν περιοδικά τα κράτη μέλη στην Επιτροπή τα πορίσματα αυτής της επίβλεψης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη που απαριθμούνται στο παράρτημα, εξουσιοδοτούνται να προβαίνουν σε εισαγωγές που προορίζονται για κατανάλωση, οι οποίες καλούνται στο εξής "εισαγωγές", των προϊόντων σιδήρου και χάλυβα που υπάγονται στη συνθήκη για την ίδρυση της Ευρωπαϊκής Κοινότητας ιΑνθρακα και Χάλυβα, τα οποία απαριθμούνται στο παράρτημα, κατάγονται από τις τρίτες χώρες που αναφέρονται στο παράρτημα και τίθενται σε ελεύθερη κυκλοφορία στα άλλα κράτη μέλη, εφόσον προσκομίζεται στις αρμόδιες αρχές σχετική άδεια εισαγωγής.
2. Η άδεια εισαγωγής εκδίδεται ή θεωρείται από τα κράτη μέλη δωρεάν και για όλες τις ζητούμενες ποσότητες, αμέσως μετά την παραλαβή της αίτησης και το αργότερο σε προθεσμία δέκα εργάσιμων ημερών μετά την υποβολή της αίτησης, με την επιφύλαξη των μέτρων προστασίας που έχουν ενδεχομένως εγκριθεί βάσει του άρθρου 71 παράγραφος 3 της συνθήκης.
3. Η ισχύς της άδειας εισαγωγής καθορίζεται σε τρεις μήνες.
4. Οι άδειες εισαγωγής που χρησιμοποιήθηκαν εξ ολοκλήρου επιστρέφονται αμέσως στην υπηρεσία που τις εξέδωσε. Οι άδειες που δεν χρησιμοποιήθηκαν ή χρησιμοποιήθηκαν μερικά επιστρέφονται στην υπηρεσία που τις εξέδωσε σε προθεσμία πέντε εργάσιμων ημερών μετά τη λήξη της περιόδου ισχύος τους.
Άρθρο 2
1. Η αίτηση του εισαγωγέα αναφέρει:
α) ^τη χώρα καταγωγής και το κράτος μέλος προέλευσης-
β)
την περιγραφή του εμπορεύματος και τον κωδικό ΣΟ-
γ)
την ποσότητα των προϊόντων σε τόνους-
δ)
το όνομα, τη διεύθυνση, τον αριθμό τηλεφώνου και τον αριθμό τέλεξ του αιτούντος-
ε)
τα αποδεικτικά στοιχεία για τη θέση σε ελεύθερη κυκλοφορία. Σε περίπτωση που δεν υποβληθούν αυτά τα στοιχεία, η ισχύς της άδειας εισαγωγής περιορίζεται σε ένα μήνα μετά την έκδοσή της-
στ)
τα αποδεικτικά βάσει των οποίων χαρακτηρίζονται τα εμπορεύματα ως δεύτερης διαλογής ή ενδεχομένως ποιότητας κατώτερης από αυτήν που προβλεπόνταν αρχικά-
ζ)
τα στοιχεία παραπομπής σε τυχόν προηγούμενη αίτηση για άδεια εισαγωγής σχετικά με τα ίδια προϊόντα.
Τα κράτη μέλη δεν μπορούν να ζητήσουν συμπληρωματικά στοιχεία.
2. Ο εισαγωγέας πρέπει να προβεί σε υπεύθυνη δήλωση
σχετικά με την ακρίβεια των στοιχείων της αίτησης για άδεια
εισαγωγής και να υποβάλει προς υποστήριξη αιτήματός
του δύο αντίγραφα της σύμβασης ή των συμβάσεων αγοράς που αιτιολογούν την εισαγωγή ή της βεβαίωσης ή των βεβαιώσεων παραγγελίας του πωλητή.
Άρθρο 3
1. Κατά τη διεξαγωγή των διατυπώσεων που συνδέονται με την εισαγωγή προϊόντων ενός είδους που αποτελεί αντικείμενο ενδοκοινοτικών μέτρων επίβλεψης, οι αρμόδιες αρχές του κράτους μέλους εισαγωγής μπορούν να ζητήσουν από τον εισαγωγέα να αναφέρει την καταγωγή των προϊόντων στην τελωνειακή δήλωση ή στην αίτηση για άδεια εισαγωγής.
2. Δεν μπορούν να ζητηθούν συμπληρωματικά δικαιολογητικά έγγραφα με εξαίρεση τις περιπτώσεις κατά τις οποίες υπάρχουν σοβαρές και βάσιμες αμφιβολίες που καθιστούν τα έγγραφα αυτά απαραίτητα για να διαπιστωθεί με βεβαιότητα η πραγματική καταγωγή του προϊόντος. Ωστόσο το αίτημα για την υποβολή συμπληρωματικών δικαιολογητικών εγγράφων δεν μπορεί να αποτελέσει εμπόδιο για την εισαγωγή των εμπορευμάτων.
Άρθρο 4
1. Τα κράτη μέλη ενημερώνουν την Επιτροπή εντός των δέκα πρώτων ημερών κάθε μήνα σχετικά με:
α) ^τις ποσότητες σε τόνους για τις οποίες εκδόθηκαν άδειες εισαγωγής κατά τον προηγούμενο μήνα-
β)
τις ποσότητες σε τόνους για τις οποίες οι άδειες εισαγωγής κατέστησαν ληξιπρόθεσμες κατά τον προηγούμενο μήνα χωρίς να χρησιμοποιηθούν εξ ολοκλήρου ή εν μέρει από τους εισαγωγείς-
γ)
τις ποσότητες σε τόνους που κατά τον προηγούμενο μήνα αποτέλεσαν αντικείμενο συνολικής ή μερικής ανανέωσης μιας άδειας εισαγωγής που είχε χορηγηθεί προηγουμένως.
2. Οι ανακοινώσεις των κρατών μελών περιλαμβάνουν:
α) ^την κατανομή ανά προϊόν, σύμφωνα με τους κωδικούς ΣΟ-
β) ^την κατανομή ανά κράτος μέλος προέλευσης και ανά χώρα καταγωγής.
Άρθρο 5
Η παρούσα απόφαση απευθύνεται στα κράτη μέλη. Η παρούσα απόφαση εφαρμόζεται έως τις 31 Δεκεμβρίου 1990.
Βρυξέλλες, 1 Αυγούστου 1990.

Labels: 1
3
5